Source: https://www.slov-lex.sk/pravne-predpisy/SK/ZZ/1978/36/vyhlasene_znenie.html
Timestamp: 2020-07-07 16:30:56+00:00
Document Index: 15396097

Matched Legal Cases: ['§ 5', '§ 28', '§ 29', '§ 4', '§ 3', '§ 27', '§ 20', '§ 8', '§ 18', '§ 44', '§ 10', '§ 75', '§ 3', '§ 7', '§ 6', '§ 4', '§ 4', '§ 12', '§ 36', '§ 6', '§ 7', '§ 8', '§ 9', '§ 24', '§ 31', '§ 39']

36/1978 Zb. - Zákon Slovenskej národnej rady o di... - SLOV-LEX
36/1978 Zb./
36/1978 Zb.
z 18. apríla 1978
Poslaním divadelnej činnosti v Slovenskej socialistickej republike je prispievať v duchu kultúrnej politiky Komunistickej strany Československa k zvyšovaniu ideovej, morálnej a estetickej úrovne ľudu, k utváraniu harmonickej osobnosti socialistického človeka a k rozvoju jeho tvorivých síl.
O divadelnú činnosť a jej plánovitý rozvoj sa stará štát. Orgány štátnej správy zabezpečujú pôsobenie divadelnej činnosti v súlade so záujmami a potrebami socialistickej spoločnosti; spolupracujú pritom so spoločenskými organizáciami.
Divadelnou činnosťou je verejné scénické predvádzanie divadelného diela na predstavení divadelnými umelcami alebo divadelnými ochotníkmi, a to aj pomocou bábok alebo v spojení s audiovizuálnymi prostriedkami.
Divadelnými umelcami podľa tohto zákona sú osoby s odbornou spôsobilosťou na výkon umeleckej činnosti pri verejnom scénickom predvádzaní divadelného diela, ktoré túto spôsobilosť uplatňujú v oblasti divadelnej činnosti
v pracovnom pomere s divadlom alebo s organizáciou vykonávajúcou v tejto oblasti agentúrnu činnosť (ďalej len „agentúra“),2)
na základe zmluvy podľa autorskoprávnych predpisov3) s divadlom alebo agentúrou.
Divadlo je štátna socialistická organizácia s poslaním vykonávať divadelnú činnosť; divadelné diela predvádza na základe dramaturgického plánu schváleného Ministerstvom kultúry Slovenskej socialistickej republiky (ďalej len „ministerstvo“).
Divadlo zriaďuje a zrušuje minister kultúry Slovenskej socialistickej republiky, po vyjadrení krajského národného výboru alebo Národného výboru hlavného mesta Slovenskej socialistickej republiky Bratislavy, príslušného podľa sídla divadla (ďalej len „krajský národný výbor“).
Názov, sídlo a oblasť pôsobenia a umelecké zameranie divadla určuje minister.
Riadenie divadiel
Divadlo riadi ministerstvo alebo krajský národný výbor. Krajský národný výbor riadi divadlo, pokiaľ ho minister po dohode s týmto národným výborom previedol do jeho podriadenosti; obdobne môže minister dohodnúť s krajským národným výborom prevod divadla z podriadenosti krajského národného výboru na ministerstvo. Prevodom divadla do podriadenosti krajského národného výboru sa pôsobnosť podľa § 5 a 6 nemení.
Na čele divadla je riaditeľ, Riaditeľa divadla, ktoré riadi ministerstvo, vymenúva a odvoláva minister; riaditeľa divadla, ktoré riadi krajský národný výbor, vymenúva a odvoláva krajský národný výbor so súhlasom ministerstva.
Vrcholným reprezentantom divadelnej kultúry v Slovenskej socialistickej republike je Slovenské národné divadlo. Ministerstvo spolu s príslušnými orgánmi štátnej správy utvára Slovenskému národnému divadlu podmienky pôsobenia v miere zodpovedajúcej jeho významu a poslaniu.
Úlohy divadla, zásady jeho organizačného usporiadania, spôsob hospodárenia a prevádzky, ako aj ustanovovanie, pôsobnosť a činnosť poradných orgánov riaditeľa upravuje štatút divadla; vydá ho orgán štátnej správy, ktorý divadlo riadi.
Ochotnícky súbor ako záujmový kolektív divadelných ochotníkov môže zriadiť iba socialistická organizácia.
Zriaďovateľ vytvorí pre činnosť ochotníckeho súboru vhodné organizačné, materiálne a technické podmienky.
Okresný národný výbor vedie evidenciu ochotníckych súborov pôsobiacich v jeho obvode, zabezpečuje im odborno-metodickú pomoc, sleduje a hodnotí ich činnosť a dbá o ich spoločenské uplatňovanie a využívanie. Ak sa v činnosti ochotníckeho súboru vyskytnú nedostatky, upozorní na ne okresný národný výbor jeho zriaďovateľa.
Nositeľom práv a záväzkov vyplývajúcich z činnosti ochotníckeho súboru je zriaďovateľ. Ochotnícky súbor nevystupuje v právnych vzťahoch vo svojom mene. Právne úkony vedúceho súboru zaväzujú zriaďovateľa len v rozsahu vymedzenom organizačným poriadkom ochotníckeho súboru, ktorý vydal zriaďovateľ, alebo písomným splnomocnením udeleným zriaďovateľom.4)
Usporiadateľ zodpovedá za utvorenie vhodných podmienok na konanie predstavenia, za zachovanie poriadku pri jeho priebehu a za dodržanie autorskoprávnych, bezpečnostných, požiarnych, hygienických a iných všeobecne záväzných právnych predpisov.5)
Divadlo účinkujúce na predstavení, ktorého usporiadateľom je iná organizácia, môže zmluvne prevziať povinnosti usporiadateľa voči ochrannej organizácii autorskej s jej súhlasom.6)
Účinkovanie divadelného umelca na predstavení konanom mimo prevádzky divadiel za odmenu je usporiadateľ povinný vopred zmluvne dojednať s agentúrou.
Predstavenie sa môže konať iba na základe povolenia, ktoré na písomnú žiadosť usporiadateľa udelí miestny (mestský) národný výbor príslušný podľa miesta predstavenia. Toto povolenie sa nevyžaduje na predstavenie, ktoré usporiada divadlo alebo ktoré sa koná v rámci schválenej kultúrnej akcie.
Žiadosť o povolenie predstavenia treba podať najneskoršie päť týždňov pred konaním predstavenia. Z dôvodov hodných osobitného zreteľa môže miestny (mestský) národný výbor povoliť predstavenie, aj keď žiadosť bola podaná po stanovenej lehote.
Miestny (mestský) národný výbor, ktorý predstavenie povolil, o udelení povolenia súčasne upovedomí ochrannú organizáciu autorskú.
Miestny (mestský) národný výbor, ktorý predstavenie povolil, odníme povolenie, ak nastanú alebo dodatočne vyjdú najavo skutočnosti vylučujúce povolenie predstavenia alebo ak sa dodatočne ukáže, že údaje, na základe ktorých sa predstavenie povolilo, nezodpovedajú skutočnosti; môže tiež povolenie odňať, ak sa nesplnila niektorá z podmienok ustanovených v povolení.
Predstavenia usporiadané divadlom
Mimo oblasti svojho pôsobenia môže divadlo usporiadať predstavenie iba s povolením okresného národného výboru príslušného podľa miesta predstavenia. Okresný národný výbor si pred rozhodnutím vyžiada stanovisko príslušného miestneho (mestského) národného výboru.
Schválenie festivalu, prehliadky, súťaže alebo inej obdobnej kultúrnej akcie v oblasti divadelnej činnosti príslušným orgánom štátnej správy zahŕňa povolenie všetkých predstavení konaných v rámci schválenej kultúrnej akcie. Orgán štátnej správy, ktorý kultúrnu akciu schválil, o tomto schválení súčasne upovedomí ochrannú organizáciu autorskú.
Príslušnosť na dozor
Dozor na predstavení, ktoré usporiada divadlo, prislúcha orgánu štátnej správy, ktorý divadlo riadi; tento orgán môže zabezpečením dozoru poveriť národný výbor príslušný podľa miesta predstavenia.
Dozor na predstavení, ktoré sa koná v rámci schválenej kultúrnej akcie v oblasti divadelnej činnosti, prislúcha orgánu štátnej správy, ktorý akciu schválil; tento orgán môže zabezpečením dozoru poveriť národný výbor príslušný podľa miesta predstavenia.
Dozor na predstavení vykonáva dozorný orgán; je ním osoba, ktorú na to splnomocní orgán štátnej správy príslušný na dozor alebo poverený jeho zabezpečovaním.
Dozorný orgán pri výkone dozoru sleduje dodržiavanie podmienok ustanovených v rozhodnutí o povolení predstavenia a plnenie ďalších povinností usporiadateľa, pokiaľ osobitné predpisy nezverujú ich sledovanie iným orgánom.7)
Ak dozorný orgán zistí, že predstavenie nebolo povolené alebo že sa koná v rozpore s povolením alebo usporiadateľ napriek predchádzajúcemu upozorneniu neurobil patričnú nápravu, je dozorný orgán oprávnený predstavenie zakázať alebo ho prerušiť a zakázať v ňom pokračovať. Rozhodnutie o zákaze predstavenia alebo o prerušení predstavenia a zákaze jeho pokračovania oznámi dozorný orgán ústnym vyhlásením zástupcovi usporiadateľa
Orgán štátnej správy, ktorý splnomocnil dozorný orgán na výkon dozoru, doručí písomné vyhotovenie rozhodnutia podľa odseku 1 usporiadateľovi do troch dní. Lehota na podanie odvolania proti rozhodnutiu začína plynúť dňom doručenia jeho písomného vyhotovenia; odvolanie nemá odkladný účinok.
Na účinkovanie divadiel, divadelných umelcov a ochotníckych súborov zo Slovenskej socialistickej republiky v zahraničí a zahraničných súborov i jednotlivých umelcov z oblasti divadelnej činnosti v Slovenskej socialistickej republike sa vyžaduje súhlas ministerstva.
Ak má účinkovať zahraničný súbor alebo jednotlivý umelec z oblasti divadelnej činnosti v Slovenskej socialistickej republike na základe medzinárodnej zmluvy, určí v prípade potreby ministerstvo podľa povahy veci usporiadateľa predstavenia.
Účinkovanie divadiel a divadelných umelcov zo Slovenskej socialistickej republiky v zahraničí, ako aj účinkovanie zahraničných súborov i jednotlivých umelcov z oblasti divadelnej činnosti v Slovenskej socialistickej republike podlieha sprostredkovaniu agentúrou; ministerstvo môže povoliť výnimku.
Ministerstvo je ústredným orgánom štátnej správy na úseku divadelníctva v Slovenskej socialistickej republiky. Pri riadení a organizovaní divadelnej činnosti plní ministerstvo okrem úloh vyplývajúcich z predchádzajúcich ustanovení tohto zákona, ako aj z iných právnych predpisov tieto ďalšie úlohy:
vypracúva koncepciu štátnej kultúrnej politiky pre oblasť divadelnej činnosti, zabezpečuje a sleduje jej realizáciu,
vydáva smernice o zostavovaní, prerokúvaní a schvaľovaní dramaturgických plánov divadiel,
spolupracuje s Ministerstvom školstva Slovenskej socialistickej republiky pri odbornej príprave divadelných umelcov; zabezpečuje ďalšie vzdelávanie divadelných umelcov, pracovníkov divadiel a vedúcich pracovníkov na úseku ochotníckeho divadelníctva,
sleduje umeleckú úroveň slovenského divadelníctva ako celku, hodnotí činnosť divadiel a prijíma potrebné opatrenia
dbá o záujmy národností v oblasti divadelnej činnosti a utvára predpoklady na ich uspokojovanie,
riadi agentúru a schvaľuje jej dramaturgické plány,
schvaľuje, prípadne organizuje národné, celoštátne i medzinárodné festivaly, prehliadky, súťaže a obdobné kultúrne akcie v oblasti divadelnej činnosti alebo poveruje ich organizovaním ním riadené organizácie,
schvaľuje reprezentáciu Slovenskej socialistickej republiky v oblasti divadelnej činnosti na celoštátnych a medzinárodných podujatiach.
Národné výbory zabezpečujú realizáciu štátnej kultúrnej politiky v oblasti divadelnej činnosti, podieľajú sa na rozvoji a spoločenskom uplatnení tejto činnosti, ako aj na jej kultúrnopolitickom využívaní; napomáhajú utvárať optimálne podmienky pre činnosť divadiel a ochotníckych súborov a pre sprístupňovanie ich predstavení najširším vrstvám obyvateľstva.
Okrem úloh vyplývajúcich z predchádzajúcich ustanovení tohto zákona, ako aj z iných právnych predpisov plnia národné výbory na úseku divadelníctva tieto ďalšie úlohy:
sledujú a hodnotia ideovú a umeleckú úroveň divadelnej činnosti v kraji,
určujú podrobnejšie podmienky pre činnosť divadiel, ktoré riadia, a zabezpečujú ich prevádzku,
vyjadrujú sa k návrhom dramaturgických plánov divadiel a agentúry,
zúčastňujú sa na riešení závažných ideových a umeleckých otázok divadiel v kraji riadených ministerstvom,
organizujú odborno-metodickú pomoc na úseku ochotníckeho divadelníctva,
schvaľujú, prípadne usporadúvajú alebo organizujú krajské festivaly, prehliadky, súťaže a obdobné kultúrne akcie v oblasti divadelnej činnosti,
vyjadrujú sa k návrhom ministerstva na vysielanie nimi riadených divadiel do zahraničia,
zúčastňujú sa na riešení závažných ideových a umeleckých otázok divadiel v okrese riadených krajským národným výborom,
schvaľujú, prípadne usporadúvajú alebo organizujú okresné festivaly, prehliadky, súťaže a obdobné kultúrne akcie v oblasti ochotníckeho divadelníctva,
utvárajú vhodné podmienky divadelnej činnosti najmä tým, že podporujú činnosť divadiel a ochotníckych súborov, ktoré v obvode ich pôsobnosti majú sídlo, pobočnú scénu alebo stále pôsobisko,
Ministerstvo, krajské národné výbory a okresné národné výbory sledujú a kontrolujú divadelnú činnosť v rozsahu svojej pôsobnosti prostredníctvom osôb poverených inšpekčnou činnosťou.
Ustanovenia tohto zákona sa primerane vzťahujú ak na divadelnú činnosť vykonávanú školami umeleckého smeru v súlade s ich učebnými plánmi a osnovami s tým, že povoľovanie predstavení, ktoré usporiadajú tieto školy vo svojich priestoroch, ako aj dozor na týchto predstaveniach prislúcha orgánom štátnej školskej správy.
Ustanovenia tohto zákona sa nevzťahujú na divadelnú činnosť vykonávanú v československých ozbrojených silách a ostatných ozbrojených zboroch a na predstavenia usporiadané výlučne pre ich príslušníkov.
Všeobecné predpisy o správnom konaní9) sa nevzťahujú na rozhodovanie ministerstva o udelení súhlasu podľa § 28 ods. 1 a určení usporiadateľa podľa § 29 ods. 1.
Ochotnícky súbor podľa doterajších predpisov sa považuje za ochotnícky súbor podľa tohto zákona, pokiaľ jeho zriaďovateľom je socialistická organizácia.
Ministerstvo všeobecne záväzným právnym predpisom
vymedzí podrobnejšie okruh divadelných umelcov a ustanoví podmienky ich odbornej spôsobilosti,
ustanoví podrobnosti o účinkovaní divadelných umelcov na predstaveniach mimo prevádzky divadiel a o podmienkach agentúrnej činnosti v oblasti divadelnej činnosti,
ustanoví úlohy a rozsah oprávnenia osôb poverených inšpekčnou činnosťou v oblasti divadelnej činnosti.
Ministerstvo po dohode s Ministerstvom školstva Slovenskej socialistickej republiky všeobecne záväzným právnym predpisom ustanoví
spôsob osvedčovania odbornej spôsobilosti divadelných umelcov,
Ministerstvo po dohode s Ministerstvom práce a sociálnych vecí Slovenskej socialistickej republiky všeobecne záväzným právnym predpisom ustanoví podrobnosti prijímania divadelných umelcov do pracovného pomeru na základe verejného konkurzu.
položky 112 a 114 prílohy zákona SNR č. 72/1969 Zb. o niektorých opatreniach v organizácii a pôsobnosti národných výborov v Slovenskej socialistickej republike,
položka 4 prílohy C, polož. 26 prílohy D a polož. 16 prílohy E zákona SNR č. 159/1971 Zb., ktorým sa mení a dopĺňa zákon o národných výboroch a upravuje pôsobnosť národných výborov na niektorých úsekoch štátnej správy,
vyhláška č. 71/1958 Ú. v., ktorou sa určujú podmienky účinkovania divadelných umelcov z povolania na predstaveniach mimo prevádzky divadla, v znení vyhlášok č. 196/1958 Ú. v. a č. 74/1964 Zb.,
ustanovenia prvej, druhej a štvrtej časti vyhlášky č. 99/1958 Ú. v. o povoľovaní verejných koncertných a iných hudobných produkcií estrádnych a artistických, podnikov ľudovej zábavy, niektorých divadelných predstavení, výstav, prednášok a filmových predstavení a o výhradnom oprávnení ochranárskych organizácií autorských, pokiaľ sa vzťahujú na verejné divadelné predstavenia mimo oblasti pôsobenia a mimo prevádzky divadla a na verejné ochotnícke predstavenia.
Tento zákon nadobúda účinnosť 1. júlom 1978.
Slovkoncert, československá umelecká agentúra v Bratislave podľa § 4 ods. 1 zákona č. 81/1957 Zb. o koncertnej a inej hudobnej činnosti a § 3 zákona č. 82/1957 Zb. o estrádach, artistických produkciách a ľudovej zábave.
§ 27 a 39 autorského zákona.
§ 20 až 22 Hospodárskeho zákonníka (úplné znenie vyhlásené pod č. 37/1971 Zb.). § 8 až 10 Zákonníka práce (úplné znenie vyhlásené pod č. 55/1975 Zb.). § 18 až 23 Občianskeho zákonníka.
Napr. autorský zákon, Zákonník práce (úplné znenie vyhlásené pod č. 55/1975 Zb.), vyhláška č. 111/1975 Zb. o evidencii a registrácii pracovných úrazov a o hlásení prevádzkových nehôd (havárií) a porúch technických zariadení, vyhláška č. 106/1959 Ú. v. o organizácii požiarnej ochrany, vyhláška č. 70/1960 Zb. o zabezpečení pohotovosti hasiacich zariadení, zákon č. 20/1966 Zb. o starostlivosti o zdravie ľudu.
Slovenská literárna agentúra (predtým Slovenské divadelné a literárne zastupiteľstvo) v Bratislave podľa § 44 autorského zákona a § 10 vyhlášky č. 99/1958 Ú. v. o povoľovaní verejných koncertných a iných hudobných produkcií, verejných produkcií estrádnych a artistických, podnikov ľudovej zábavy, niektorých divadelných predstavení, výstav, prednášok a filmových predstavení a o výhradnom oprávnení ochranných organizácií autorských.
Napr. § 75 zákona č. 20/1966 Zb. o starostlivosti o zdravie ľudu, § 3 a 5 zákona č. 18/1958 Zb. o požiarnej ochrane, § 7 až 14 vyhlášky č. 106/1959 Ú. v. o organizácii požiarnej ochrany, § 6 zákona č. 174/1968 Zb. o štátnom odbornom dozore nad bezpečnosťou práce.
§ 4 a 11 zákona č. 17/1964 Zb. o Československom rozhlase, § 4 ods. 2 a 3 zákona č. 18/1964 Zb. o Československej televízii, § 12 až 18 a § 36 až 38 autorského zákona.
§ 6 Zriaďovanie a zrušovanie divadiel
§ 7 Riadenie divadiel
§ 8 Slovenské národné divadlo
§ 9 Štatúty divadiel
TRETIA ČASŤ OCHOTNÍCKE SÚBORY
ŠTVRTÁ ČASŤ USPORADÚVANIE PREDSTAVENÍ
PIATA ČASŤ POVOĽOVANIE PREDSTAVENÍ
ŠIESTA ČASŤ DOZOR NA PREDSTAVENIACH
§ 24 Príslušnosť na dozor
SIEDMA ČASŤ DIVADELNÁ ČINNOSŤ V STYKU SO ZAHRANIČÍM
ÔSMA ČASŤ PÔSOBNOSŤ ORGÁNOV ŠTÁTNEJ SPRÁVY
§ 31 Pôsobnosť ministerstva
DEVIATA ČASŤ SPOLOČNÉ USTANOVENIA
DESIATA ČASŤ PRECHODNÉ A ZÁVEREČNÉ USTANOVENIA
§ 39 Zrušujú sa
60/1978 Zb. Vyhláška Ministerstva kultúry Slovenskej socialistickej republiky, ktorou sa vykonávajú niektoré ustanovenia divadelného zákona
149/1989 Zb. Vyhláška Ministerstva kultúry Slovenskej socialistickej republiky, ktorou sa vykonávajú niektoré ustanovenia divadelného zákona
215/1990 Zb. Vyhláška Ministerstva kultúry Slovenskej republiky o zrušení niektorých právnych predpisov v odvetví kultúry
74/1964 Zb. Vyhláška Ministerstva školstva a kultúry o doplnení vyhlášky, ktorou sa určujú podmienky účinkovania divadelných umelcov z povolania na predstaveniach mimo prevádzky divadla, a vyhlášky, ktorou sa ustanovuje povinné sprostredkovanie pre niektoré odbory umeleckej činnosti
115/1989 Zb. Zákon Slovenskej národnej rady, ktorým sa mení a dopĺňa zákon Slovenskej národnej rady č. 36/1978 Zb. o divadelnej činnosti (divadelný zákon)
130/1990 Zb. Zákon Slovenskej národnej rady o niektorých opatreniach súvisiacich s vydaním zákona o súkromnom podnikaní občanov
296/1996 Z. z. Zákon Národnej rady Slovenskej republiky o zmene a doplnení zákona č. 53/1959 Zb. o jednotnej sústave knižníc (Knižničný zákon) v znení neskorších predpisov, zákona Slovenskej národnej rady č. 109/1961 Zb. o múzeách a galériách v znení neskorších predpisov a zákona Slovenskej národnej rady č. 36/1978 Zb. o divadelnej činnosti (divadelný zákon) v znení neskorších predpisov
Číslo: 36/1978 Zb.
Názov: Zákon Slovenskej národnej rady o divadelnej činnosti (divadelný zákon)
Dátum schválenia: 18.04.1978
Dátum vyhlásenia: 25.04.1978
Nachádza sa v čiastke: 8/1978
2. 01.07.1978 - 31.12.1989
3. 01.01.1990 - 30.04.1990 115/1989 Zb.
4. 01.05.1990 - 31.03.1991 130/1990 Zb.
5. 01.04.1991 - 23.07.1996 96/1991 Zb.
6. 24.07.1996 - 17.10.1996 222/1996 Z. z.
7. 18.10.1996 - 31.12.1997 296/1996 Z. z.